Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: 198/1996. (XII. 22.) Korm. rendeletének 3. § (3) bekezdése
Paragraph Index: 296

5. Az adatszolgáltatás tartalmi követelményei Az érvényes számviteli jogszabályok szerint a pénzügyi intézménynek saját magának kell az adatgyűjtését, analitikáját, nyilvántartását megszervezni és gondoskodni arról, hogy az egyes táblákba csak bizonylattal alátámasztott és a hitelintézet nyilvántartásaiban rögzített gazdasági eseményekről kerüljön be adat. Biztosítani kell, hogy a pénzügyi intézmény működését szolgáló belső szabályzatok, előírások, az ügyletekre vonatkozó dokumentációk, a jogszabály által előírt szabályok, valamint a számviteli és egyéb nyilvántartás, adatszolgáltatás magyar nyelven rendelkezésre álljon, hogy a belső, illetve a felügyeleti ellenőrzés egyértelműen végrehajtható legyen. A pénzügyi intézménynek rendelkezésére kell állnia azoknak a nyilvántartásoknak, információknak, nyilatkozatoknak, amelyekből megállapíthatók a pénzügyi intézménnyel kapcsolatban álló vezető személyek, beleértve a könyvvizsgálót is, ezek közeli hozzátartozójuk, a velük kapcsolatos vállalkozások annak érdekében, hogy a Hpt. előírásainak betartása figyelemmel kísérhető legyen. Gondoskodni kell továbbá arról, hogy a Függelékben szereplő kötelező egyezőségek teljesüljenek. A hitelintézeteknél millió forintra kerekítve kell megadni az adatokat, kivéve a „Belső hitel”-re vonatkozó tábla adatait. A szövetkezeti formában működő hitelintézetek jelentéseiben ezer forintra kerekítve szerepelnek az adatok. Az adatszolgáltatás (pl. a mérleg minden sora) forint, illetve deviza, valamint összesen oszlopokat tartalmaz. Az egyes sorokban a külföldi pénznemben fennálló (valuta vagy deviza) követelések, illetve kötelezettségek — a mérlegnél előírt árfolyam(ok)on — forintra átszámított öszszegét kell a devizaoszlopban szerepeltetni. A konvertibilis és nem konvertibilis forintban fennálló követeléseket és kötelezettségeket a forint oszlopban kell kimutatni, hasonlóan a devizával kapcsolatos, de forintban fennálló állományokhoz. A devizában végzett műveleteknél a deviza átszámítását a hó utolsó napján érvényes, MNB által közzétett hivatalos devizaárfolyamon, illetve az MNB által nem jegyzett deviza esetében a számviteli szabályok szerinti devizaárfolyamon kell elvégezni. Az egységes értelmezés érdekében az adatszolgáltatásnál belföldinek tekintendők a rezidensek, külföldinek a nem-rezidensek az MNB által meghatározottak szerint. Az egyes főbb (eszköz- és forrás-) csoport részletezésének alapelve, így az alcsoportok összeállításának is, hogy külön csoportot alkotnak — a központi költségvetés (magyar állam), — a költségvetési szektor és egyéb kiemelt intézmények (ideértve a központi és nem központi költségvetési, a nem nyereségérdekeltségű és a hasonló jellegű intézményeket, önkormányzatokat stb.), — a jegybank (Magyar Nemzeti Bank), — a Hpt. szerint meghatározott hitelintézetek, — a pénzügyi, valamint a befektetési vállalkozások és biztosító Rt.-k, ideértve egyes esetekben a speciális pénzés tőkepiaci intézményeket, — jogi személyiségű vállalkozók, — (esetenként külön) a kisvállalkozók, és a — lakosság. Ahol az ügyfél nevét fel kell tüntetni a jelentésben, ott a megnevezés oszlopban az ügyfél teljes nevét meg kell adni. A Törzsszámnál az ügyfél adószámának első nyolc számjegyét kell beírni. Külföldiek esetén a név mellett fel kell tüntetni az ügyfél székhelyét is és a Törzsszám oszlopba „K” betűt, az Ág oszlopba pedig „—” kell írni. Belföldi ügyfelek esetében az „Ág” oszlopba a statisztikai TEÁOR betűjelet kell feltüntetni. (Pl. a pénzügyi szolgáltatási Ág betűjele „J”.) Kisvállalkozók, a jogi személyiséggel nem rendelkező vállalkozások esetében is be kell írni az adószám első nyolc számjegyét a Törzsszám oszlopba. A jelentőtáblák kitöltésénél figyelni kell arra, hogy háromféle minősítést kell alkalmazni, amelyek kölcsönhatásban vannak egymással, de mást-mást jelentenek és másmás a céljuk is. Ezek a következők: — az eszközök súlyozása ország- (illetve partner-) és ügylettípusonként, — kockázatok minősítése és céltartalékképzés, — adósminősítés a hitelintézet által kialakított szabályzat alapján. A Mérlegen kívüli tételeknél, ha az adott garancia beváltására sor kerül, akkor a beváltástól kezdődően a garancia összegét az ügyféllel szembeni követelésként kell nyilvántartani, ennek megfelelően a mérlegen kívüli tétel mér- 1998/56. szám legtétellé alakul át — nem a nyújtás, hanem — a beváltás napján. A kapott garancia a követelés fedezetéül szolgál. Beváltása azt jelenti, hogy vagy az ügyféltől, vagy a garantőrtől a hitelintézet hozzájut a követeléséhez. A kapott garanciához kapcsolódó követelésnek az adatszolgáltató hitelintézet Mérlegében már a beváltás előtt kell szerepelni. A jelentőtáblák fejlécén találhatók a különböző azonosító adatok, amelyek kitöltése értelemszerű. A bizonylat jellegénél lévő kocka kitöltésénél „E” betűt kell beírni az eredeti bizonylat esetén, és „M” betűt, ha a kitöltött és megküldött tábla módosított. Egyes jelentésformátumokon (táblákon) feltüntetett — a számítástechnikai egyeztetés részére szükséges — „Technikai összesen” sort úgy kell kitölteni, hogy az állományi oszlopokban feltüntetett számadatok összege szerepeljen.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes